Pažemio pušis
55°39′54″š. pl. 26°01′16″r. ilg.﻿ / ﻿55.664911°š. pl. 26.021181°r. ilg.﻿ / 55.664911; 26.021181 Pažemio pušis – saugoma išskirtinė pušis, botaninis gamtos paveldo objektas, esantis Zarasų rajone, Degučių seniūnijoje, Pažemio kaime, 0,7 km į pietvakarius nuo kelio  179  Dusetos–Degučiai–Dūkštas . Kelio nuorodomis ar informaciniu ženklu medis nepažymėtas. Pušis auga nedideliame jauname miškelyje, kuris ribojasi su atvirais dirbamais laukais banguotame kraštovaizdyje. Pušis nutolusi nuo Pažemio miško apie 300 m. Išsiskiria kamieno apimtimi – 4 m. Dėl palyginti nedidelio aukščio (vos 16,5 m) stelbiama jaunesnių medžių, iš toliau nepastebima. 2002 m. nuotraukose pavaizduota Pažemio pušis, augusi dar tuščiame lauke, su vos matomais spygliuočių medžių sodinukais. Medis paskelbtas saugomu Lietuvos Respublikos aplinkos ministro 1999 m. lapkričio 3 d. įsakymu Nr. 345.